《声声慢 和徐同年梅》
宋代·姚勉

江涵石瘦，雪压桥低，森森万木寒僵。不是争魁，百花谁敢先芳。

冰姿皎然玉立，笑儿曹、粉面何郎。调羹鼎，只此花馀事，说甚宫妆。

松竹岁寒三友，恨竹污晋士，松涴秦皇。雪魄冰魂，回首世上无香。

西湖有人觅句，但知渠、清浅昏黄。奇绝处，五更初、横月带霜。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。